Document ID: /roh_data/filtered/fineweb-2-filterrobots_roh.jsonl.gz/69875

FIFA suspenda secretari general Valcke
- Actualisà Venderdi, 18.9.2015, 7:36
Il secretari general da la FIFA Jerôme Valcke è vegnì dispensà per immediat da sias funcziuns, communitgescha la Federaziun internaziunala. Al Franzos vegn rinfatschà d'avair s'enritgì tar la vendita da bigliets per las rundas finalas da campiunadis mundials. Valcke refusa tut las rinfatschas.
La FIFA haja prendì enconuschientscha d'ina seria d'accusaziuns che concernian il secretari general. Sinaquai haja ella dumandà la Cumissiun etica da la FIFA d'avrir in'inquisiziun uffiziala, a la FIFA precisà en la communicaziun.
Valke renvietscha tut las rinfatschas
Ulteriurs detagls n'ha la federaziun però betg numnà. Il Franzos Jérôme Valcke è dapi il 2007 secretari general da la FIFA e vala sco stretg confident dal president Sepp Blattter. Walcke ha entant laschà drizzar ora sur ses advocat che las inculpaziuns envers el sajan cumplettamain inventadas.
RR Novitads 22:00